Barteková on saavuttanut tyttöjen sarjassa yhteensä kolme hopeaa ja yhden pronssin skeetissä MM-kilpailuissa Kairossa 2001, Lahdessa 2002 ja Nikosiassa 2003. Naisten sarjassa hän on voittanut yhteensä yhden MM-hopean ja kolme MM-pronssia Lonatossa 2005, Zagrebissa 2006 ja Mariborissa 2009. Bartekova edusti maataan olympialaisissa Pekingissä 2008 naisten skeetissä sijoittuen kahdeksanneksi. Lontoossa 2012 hän sai skeetissä olympiapronssia voitettuaan Marina Belikovan uusintakierroksella.